Firea a confirmă că Becali a împrumutat PSD-ul cu 500 de mii de euro pentru campania electorală: Nu m-a împrumutat pe mine, a împrumutat partidul
Omul de afaceri Gigi Becali a împrumutat PSD-ul cu 500.000 de euro, pentru campania electorală dedicată alegerilor din 9 iunie. Informația a fost confirmată de candidata PSD la Primăria Capitalei, Gabriela Firea. Aceasta a spus că banii s-au împrumutat în conformitate cu prevederile legii privind finanțarea activităților din campaniile electorale.
Informația că Becali a fost căutat de liderii AUR, George Simion și Mihail Neamțu, pentru un împrumut financiar a apărut joi în presa centrală. Becali le-ar fi transmis celor doi că nu-i mai poate ajuta pentru că le-a dat deja banii celor de la PSD. Mai precis, Becali ar fi împrumutat PSD-ul cu 500.000 de euro. Informația a fost confirmată și de senatorul social-democrat Lucian Romașcanu.
De asemenea, Gabriela Firea a răspuns pentru Hotnews.ro că banii împrumutați sunt pentru campania PSD privind alegerile europarlamentare și nu pentru campania sa.
„Nu m-a împrumutat pe mine, a împrumutat partidul, PSD național, prin notar public, în condițiile legii. Puteti sa luati legatura cu doamna Elena Vlad – director economic PSD. Banii sunt pentru campania generală, împrumutul era pentru europarlamentare, nu pentru locale. La locale oricum sumele sunt mult mai mici, decât la europarlamentare”, a comentat Firea.
Pentru finanțarea campaniilor electorale, partidele politice au posibilitatea prin lege să facă împrumuturi de la persoane juridice sau persoane fizice, bani care ulterior sunt rambursați de la bugetul de stat.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen BankCitește și...
Cum a ajuns Gigi Becali cu Rolls Royce-ul în șanț? Varianta patronului FCSB: Am intrat într-o depășire, iar cel pe care l-am depășit s-a băgat și el în depășire, fără să se asigure
Rolls Royce-ul lui Gigi Becali, găsit de polițiști derapat într-un șanț/ Patronul FCSB s-ar fi aflat în mașină (surse)
Mai mulți aromâni din Voluntari, printre care un nepot al lui Gigi Becali, înființează Partidul Alianța Tinerilor Democrați – numele formațiunii premierului ungar Viktor Orban. Fondatorii neagă orice legătură cu cei doi
© 2024 G4Media.ro - Toate drepturile rezervate
Acest site foloseşte cookie-uri.
Website găzduit de Presslabs.